
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2556 

10 Οκτωβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός Συμπεριφοράς των (Αντ)ασφαλιστικών 

Διαμεσολαβητών. 1 

Ρύθμιση θεμάτων διοικητικής και λογιστικής οργάνω¬ 
σης των ασφαλιστικών επιχειρήσεων, ιδία δε ανα¬ 
φορικά με την εμπορική πολιτική, την πρόσκτηση 
εργασιών και τα συναφή με αυτήν δίκτυα, καθώς 
και την παρακολούθηση της παραγωγής, της εί¬ 
σπραξης ασφαλίστρων και της απόδοσης προ¬ 
μηθειών, και συναφείς κανόνες Δεοντολογίας.... 2 


ΑΠΟΦΑΣΕΙΣ 


(ΐ) 

Πράξη 31/30.09.2013 

Κανονισμός Συμπεριφοράς των (Αντ)ασφαλιστικών 
Διαμεσολαβητών. 


Η ΤΡΑΠΕΖΑ ΤΗΣ ΕΛΛΑΔΟΣ 
Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 55Α του έχοντος ισχύ νόμου (ν. 3424/1927, 
ΦΕΚ Α' 298) Καταστατικού της Τράπεζας της Ελλάδος, 
β) τον Ν. 3867/2010 «Εποπτεία Ιδιωτικής Ασφάλισης, 
σύσταση εγγυητικού κεφαλαίου ιδιωτικής ασφάλισης 
ζωής, οργανισμοί αξιολόγησης πιστοληπτικής ικανότη¬ 
τας και άλλες διατάξεις αρμοδιότητας του Υπουργείου 
Οικονομικών» (ΦΕΚ Β' 128), και ιδίως το άρθρο 1 αυτού, 
γ) τον Ν. 3229/2004 «Εποπτεία και έλεγχος ιδιωτικής 
ασφάλισης, εποπτεία και έλεγχος τυχερών παιχνιδιών, 
εφαρμογή των Διεθνών Λογιστικών Προτύπων και άλ¬ 
λες διατάξεις» (ΦΕΚ Α' 38), όπως ισχύει, και ιδίως το 
άρθρο 3 αυτού, 

δ) τον Ν. 2496/1997 (ΦΕΚ Α' 87) «Ασφαλιστική σύμβαση, 
τροποποιήσεις της νομοθεσίας για την ιδιωτική ασφά¬ 
λιση και άλλες διατάξεις», 

ε) τον Ν. 1569/1985 (ΦΕΚ Α' 183), «Διαμεσολάβηση στις 
συμβάσεις ιδιωτικής ασφάλισης, σύσταση σώματος ει¬ 
δικών πραγματογνωμόνων τροχαίων ατυχημάτων, λει¬ 
τουργία γραφείου διεθνούς ασφάλισης και άλλες δια¬ 
τάξεις», όπως ισχύει, και ιδίως τα άρθρα 21 παρ. 1 και 


21Α αυτού, όπως ισχύουν μετά το Ν. 3746/2009 (ΦΕΚ Α' 
27) και ιδίως το άρθρο 71 παρ. 9 αυτού, 
στ) το ν.δ. 400/1970 (ΦΕΚ Α' 10) «Περί ιδιωτικής επιχει- 
ρήσεως ασφαλίσεως», όπως ισχύει, και ιδίως τα άρθρα 
6 παρ.3 και 3α, 33, 49 και 120 αυτού, 
ζ) το π.δ. 298/1986 (ΦΕΚ Α' 133) «Δικαιώματα και υπο¬ 
χρεώσεις ασφαλιστικών πρακτόρων και παραγωγών 
ασφαλίσεων και Κανονισμός Συμπεριφοράς για την 
άσκηση του επαγγέλματος αυτών», όπως ισχύει, 
η) το π.δ. 190/1996 (ΦΕΚ Α' 196) «Προσαρμογή της 
ελληνικής νομοθεσίας στην Οδηγία 2002/92/Ε.Κ. του 
Ευρωπαϊκού Κοινοβουλίου και του Συμβουλίου σχετικά 
με την ασφαλιστική διαμεσολάβηση (I 9/15.1.2003)», 
θ) την απόφαση Υφυπουργού Ανάπτυξης Κ3-8010/2007 
(ΦΕΚ Β' 1600) «Καθορισμός των απαιτούμενων προϋπο- 
θέσεων-εξετάσεων, που αποδεικνύουν την εμπειρία, τις 
ικανότητες και τις γενικές εμπορικές και επαγγελμα¬ 
τικές γνώσεις των διαμεσολαβητών στην Ασφάλιση», 
ι) την Πράξη Εκτελεστικής Επιτροπής της Τράπεζας 
της Ελλάδος 16/21.05.2013 (ΦΕΚ Β' 1257/23.05.2013) «Εκ¬ 
παίδευση και πιστοποίηση γνώσεων των (αντ)ασφαλι- 
στικών διαμεσολαβητών», 

ια) την απόφαση ΕΠΑΘ 40/06/25.05.2012 (ΦΕΚ Β' 1780) 
«Τροποποίηση της υπ’ αριθμ. Κ3-8010/08.08.2007 (ΦΕΚ 
Β' 1600/17.08.2000) απόφασης του Υπουργού Ανάπτυξης 
αναφορικά με την εγγραφή συντονιστών ασφαλιστικών 
συμβούλων στο Επιμελητήριο», 
ιβ) το από 27.09.2013 Εισηγητικό Σημείωμα της Διεύ¬ 
θυνσης Εποπτείας Ιδιωτικής Ασφάλισης, και 
ιγ) ότι από τις διατάξεις της παρούσας δεν προκύ¬ 
πτει δαπάνη σε βάρος του κρατικού προϋπολογισμού, 
αποφασίζει τα εξής: 

ΚΑΝΟΝΙΣΜΟΣ ΣΥΜΠΕΡΙΦΟΡΑΣ 
ΤΩΝ (ΑΝΤ)ΑΣΦΑΛΙΣΤΙΚΩΝ ΔΙΑΜΕΣΟΛΑΒΗΤΩΝ 

ΚΕΦΑΛΑΙΟ I 
ΓΕΝΙΚΕΣ ΔΙΑΤΑΞΕΙΣ 

Άρθρο 1 

Πεδίο Εφαρμογής 

1. Οι διατάξεις της παρούσας Πράξης εφαρμόζονται 
στα φυσικά και νομικά πρόσωπα που ασκούν δραστηρι¬ 
ότητα (αντ)ασφαλιστικής διαμεσολάβησης σύμφωνα με 
τις διατάξεις του άρθρου 2 παρ. 3 και 7 του π.δ. 190/1996, 
όπως ισχύει, εφόσον δραστηριοποιούνται στην ελληνική 

επικράτεια και ανεξάρτητα από τη χώρα καταγωγής ή 
εγκατάστασής τους. 

2. Κατ’ εξαίρεση, τα άρθρα 8 και 9 παρ. 2 της παρού¬ 
σας εφαρμόζονται μόνο στα πρόσωπα της προηγούμε¬ 
νης παραγράφου που δραστηριοποιούνται και εδρεύουν 
στην ελληνική επικράτεια. Όπου απαιτείται, γίνεται ειδι¬ 
κότερη αναφορά στον Ν. 1569/1985, όπως ισχύει. 

Αρθρο 2 
Σκοπός 

1. Σκοπός της παρούσας είναι ο καθορισμός του πλαι¬ 
σίου αρχών και κανόνων για τη χρηστή άσκηση της 
δραστηριότητας (αντ)ασφαλιστικής διαμεσολάβησης 
καθώς και τη διαφάνεια στις συναλλαγές των προσώ¬ 
πων του άρθρου 1 της παρούσας με: 

α) τους λήπτες της ασφάλισης, τους ασφαλισμένους 
και τους δικαιούχους ασφαλιστικών παροχών και απο¬ 
ζημιώσεων, 

β) τις ασφαλιστικές επιχειρήσεις που νόμιμα ασκούν 
την δραστηριότητα της ασφάλισης στην Ελλάδα (εφε¬ 
ξής «Εταιρείες»), και τις αντασφαλιστικές επιχειρήσεις, 
και 

γ) τις επιχειρήσεις ασφαλιστικής και αντασφαλιστικής 
διαμεσολάβησης. 

2. Ειδικότερα, σκοπός είναι η εισαγωγή προτύπων για 
τη συμπεριφορά και την ποιότητα των υπηρεσιών που 
προσφέρουν τα πρόσωπα του άρθρου 1 της παρούσας 
και η θέσπιση κανόνων που διέπουν τη δραστηριότητά 
τους, εντός του πλαισίου της ισχύουσας νομοθεσίας 
και των κανονιστικών πράξεων, κατά τρόπο που να 
εξασφαλίζεται ότι: 

α) δρουν εντίμως, νομίμως και με δέουσα προσοχή 
και επιμέλεια προς τους λήπτες της ασφάλισης, τους 
ασφαλισμένους και τους δικαιούχους ασφαλιστικών πα¬ 
ροχών και αποζημιώσεων καθώς και προς τις Εταιρείες 
ή τις επιχειρήσεις ασφαλιστικής και αντασφαλιστικής 
διαμεσολάβησης με τις οποίες συμβάλλονται και συ¬ 
νεργάζονται, 

β) παρέχουν τις υπηρεσίες τους προς όλους τους 
λήπτες της ασφάλισης, τους ασφαλισμένους και τους 
δικαιούχους ασφαλιστικών παροχών και αποζημιώσεων, 
με καλή πίστη, αντικειμενικότητα και αμεροληψία, 

γ) υιοθετούν και χρησιμοποιούν μηχανισμούς ορθής 
πληροφόρησης, αποβλέποντας στην ποιότητα της εξυ¬ 
πηρέτησης, 

δ) δεν ολιγωρούν στην αντιμετώπιση των παραπόνων 
ή των διαφορών που ενδεχομένως προκύψουν κατά την 
άσκηση της δραστηριότητάς τους, 

ε) διαφυλάσσουν τον υγιή ανταγωνισμό μεταξύ των 
προσώπων του άρθρου 1 της παρούσας, κατά το μέτρο 
που άπτεται των ασφαλιστικών δραστηριοτήτων μεταξύ 
των Εταιρειών. 

Άρθρο 3 
Ορισμοί 

1. Ως «Αντασφάλιση», νοείται η δραστηριότητα του 
άρθρου 80 παρ. 1 του ν.δ. 400/70, όπως ισχύει. 

2. Ως «Αντασφαλιστική Διαμεσολάβηση», νοείται η 
δραστηριότητα που προβλέπεται στο άρθρο 2 παρ. 4 
του π.δ. 190/1996, όπως ισχύει. 

3. Ως «Αντασφαλιστικοί Διαμεσολαβητές», νοούνται τα 
φυσικά και νομικά πρόσωπα που ασκούν τη δραστηριό¬ 
τητα του άρθρου 2 παρ. 4 του π.δ. 190/1996, όπως ισχύει. 


4. Ως «Ασφάλιση», νοείται η άσκηση των κλάδων του 
άρθρο 13 ν.δ. 400/1970, όπως ισχύει. 

5. Ως «Ασφαλιστική Διαμεσολάβηση», νοείται η δρα¬ 
στηριότητα που προβλέπεται στο άρθρο 2 παρ. 3 και 
παρ. 7 του π.δ. 190/1996, όπως ισχύει. 

6. Ως «Ασφαλιστικοί Διαμεσολαβητές», νοούνται τα 
φυσικά και νομικά πρόσωπα που ασκούν την δραστηρι¬ 
ότητα του άρθρου 2 παρ. 3 και παρ. 7 του π.δ. 190/1996, 
όπως ισχύει. 

7. Ως «Ασφάλιστρα», νοούνται τα οριζόμενα στο άρθρο 
2α εδάφ. (κβ) του ν.δ. 400/1970, όπως ισχύει. 

8. Ως «Εντολοδόχος Είσπραξης Ασφαλίστρων», νο¬ 
είται κάθε φυσικό και νομικό πρόσωπο που εμπίπτει 
στη διάταξη του άρθρου 33 παρ. 2 ν.δ. 400/70, όπως 
ισχύει. Στους Εντολοδόχους Είσπραξης Ασφαλίστρων 
περιλαμβάνονται και οι Ασφαλιστικοί Διαμεσολαβητές, 
εφόσον τους έχει δοθεί σχετική εντολή. 

9. Ως «Πελάτης», νοείται ο λήπτης της ασφάλισης, ο 
ασφαλισμένος και ο δικαιούχος ασφαλιστικής παροχής 
και αποζημίωσης σύμφωνα με την κείμενη νομοθεσία, 
ως και οιονδήποτε πρόσωπο γίνεται αποδέκτης της 
καθ’ οιονδήποτε τρόπο προώθησης (αντ)ασφαλιστικών 
προϊόντων. 

10. Ως «Σύγκρουση Συμφερόντων», νοείται ενδεικτικά 
μια ή περισσότερες από τις ακόλουθες καταστάσεις: 

α) ο Ασφαλιστικός Διαμεσολαβητής είναι πιθανό να 
αποκομίσει οικονομικό όφελος ή να αποφύγει οικονο¬ 
μική ζημία, σε βάρος του πελάτη, 
β) ο Ασφαλιστικός Διαμεσολαβητής έχει, ως προς τη 
σύναψη ή την έκβαση της ασφάλισης, συμφέρον αντι- 
κρουόμενο προς το συμφέρον του πελάτη, 
γ) ο Ασφαλιστικός Διαμεσολαβητής έχει οικονομικό ή 
άλλο κίνητρο να ευνοήσει τα συμφέροντα άλλου πελάτη 
σε βάρος συμφερόντων πελάτη, και 
δ) ο Ασφαλιστικός Διαμεσολαβητής λαμβάνει ή θα 
λάβει από πρόσωπο διαφορετικό από τον πελάτη αντι¬ 
παροχή σχετιζόμενη με ασφάλιση που παρέχεται στον 
πελάτη, υπό μορφή χρημάτων, αγαθών ή υπηρεσιών, 
πέραν της συνήθους προμήθειας ή αμοιβής. 

11. Ως «Υπερπρομήθεια», νοείται κάθε'Εξοδο Πρόσκτη¬ 
σης, είτε Αμεσο είτε Έμμεσο, το ύψος του οποίου συ- 
ναρτάται άμεσα από το Ασφάλιστρο ή τις Προμήθειες 
δίχως να αποτελεί μέρος του Ασφαλίστρου. 

12. Ως «Υπηρεσίες», νοούνται οι προβλεπόμενες στο 
άρθρο 2 π.δ. 190/1996. 

ΚΕΦΑΛΑΙΟ II 

ΚΑΝΟΝΕΣ ΣΥΜΠΕΡΙΦΟΡΑΣ 
Αρθρο 4 

Γ ενικές Αρχές και Κανόνες Συμπεριφοράς 

1. Οι (Αντ)ασφαλιστικοί Διαμεσολαβητές κατά την 
άσκηση της δραστηριότητάς τους: 

α) δρουν με εντιμότητα, νόμιμα και με δέουσα προσο¬ 
χή και επιμέλεια προς τους Πελάτες και τις Εταιρείες, 
β) παρέχουν τις Υπηρεσίες του προς τους Πελάτες 
του με πίστη, αντικειμενικότητα και αμεροληψία, 
γ) δημιουργούν, υιοθετούν και χρησιμοποιούν μηχα¬ 
νισμούς ορθής πληροφόρησης, αποβλέποντας στην 
ποιότητα της εξυπηρέτησης, 
δ) δρουν αμελλητί στις τυχόν εναντίον τους αιτιάσεις 
των Πελατών, 

ε) υιοθετούν αποτελεσματικά μέτρα διαχείρισης Σύ¬ 
γκρουσης Συμφερόντων, 

στ) διαφυλάσσουν τον υγιή ανταγωνισμό μεταξύ τους, 
και 

ζ) οργανώνουν κατάλληλα τις πληροφορίες και τα 
στοιχεία που χρησιμοποιούν και τα οποία οφείλουν να 
τηρούν συνεχώς και για ικανό χρονικό διάστημα προ- 
κειμένου για την άσκηση της δραστηριότητας της (Αντ) 
ασφαλιστικής Διαμεσολάβησης, κατ’ ελάχιστον σύμφω¬ 
να με το άρθρο 6 της παρούσας. 

2. Δεν επιτρέπεται στους (Αντ)ασφαλιστικούς Διαμε¬ 
σολαβητές να περιορίζουν συμβατικά τις υποχρεώσεις 
τους, που απορρέουν από την παρούσα. 

3. Ειδικά για τα νομικά πρόσωπα, η τήρηση του συ¬ 
νόλου των διατάξεων της παρούσας αποτελεί ευθύνη 
κάθε μέλους διοίκησης του (Αντ)ασφαλιστικού Διαμε¬ 
σολαβητή ξεχωριστά. 

4. Οι (Αντ)ασφαλιστικοί Διαμεσολαβητές τηρούν τις 
υποχρεώσεις της παρούσας όχι μόνον προσυμβατικά, 
αλλά σε κάθε ευκαιρία επικοινωνίας με τον Πελάτη, 
είτε κατά τη διάρκεια της ισχύος της ασφαλιστικής 
σύμβασης είτε κατά τη λήξη της, και οπωσδήποτε ενό- 
ψει οποιασδήποτε αλλαγής επιμέρους όρων ή αλλαγής 
ασφαλιστικού προϊόντος ή αλλαγής Εταιρείας. 

5. Οι (Αντ)ασφαλιστικοί Διαμεσολαβητές προωθούν 
μόνο προϊόντα Εταιρειών που δραστηριοποιούνται νό¬ 
μιμα στην Ελλάδα. 

6. Οι (Αντ)ασφαλιστικοί Διαμεσολαβητές συνεργάζο¬ 
νται μόνο με άλλους (Αντ)ασφαλιστικούς Διαμεσολαβη¬ 
τές που είναι εγγεγραμμένοι σε Μητρώο της Οδηγίας 
2002/92/ΕΚ, οποιοσδήποτε χώρας της ΕΕ και της ΕΟΧ 
ή σε αντίστοιχο μητρώο τρίτης χώρας. 

7. Με την επιφύλαξη του άρθρου 9 παρ. 2 της Πράξης 
Εκτελεστικής Επιτροπής της Τράπεζας της Ελλάδος 
16/21.05.2013, απαγορεύεται η πώληση ασφαλιστικών 
προϊόντων συνδεδεμένων με επενδύσεις (Κλάδος III, 
άρθρο 13 ν.δ. 400/1970) από Ασφαλιστικό Διαμεσολαβη¬ 
τή που δεν κατέχει την ειδική προς τούτο πιστοποίηση 
που προβλέπεται από την ανωτέρω Πράξη. 

8. Οι πάσης φύσεως προσωπικές πληροφορίες, τα 
ευαίσθητα δεδομένα προσωπικού χαρακτήρα, καθώς και 
τα οικονομικά και περιουσιακά στοιχεία του Πελάτη που 
περιέρχονται σε γνώση και σε κατοχή του Ασφαλιστικού 
Διαμεσολαβητή και των υπαλλήλων, χρησιμοποιούνται 
αποκλειστικά για την παροχή των υπηρεσιών για τις 
οποίες παρασχέθηκαν, με την επιφύλαξη εκπλήρωσης 
νόμιμης υποχρέωσης βάσει ειδικής νομοθετικής πρό¬ 
βλεψης, όπως για παράδειγμα της νομοθεσίας για την 
αποφυγή νομιμοποίησης εσόδων από παράνομες δρα¬ 
στηριότητες. 

9. Ο (Αντ)ασφαλιστικός Διαμεσολαβητής ασκεί την 
επαγγελματική του δραστηριότητα χωρίς να θίγει την 
τιμή και την υπόληψη των συναδέλφων του ή να προκα- 
λεί αμφιβολίες για την επαγγελματική τους ικανότητα 
ή αξιοπιστία. Σε περίπτωση διαφωνίας μεταξύ τους, οι 
(αντ)ασφαλιστικοί διαμεσολαβητές εξαντλούν όλα τα 
περιθώρια συμβιβασμού είτε απευθείας είτε μέσω των 
επαγγελματικών τους ενώσεων. 

10. Οι (Αντ)ασφαλιστικοί Διαμεσολαβητές αποφεύ¬ 
γουν κάθε πράξη που θα έθετε σε αμφισβήτηση την 
αξιοπιστία του θεσμού της ιδιωτικής ασφάλισης και 
επιδιώκει την προβολή και την εμπέδωση της πολλα¬ 
πλής σημασίας του θεσμού στη συνείδηση του κοινω¬ 
νικού συνόλου. 


Άρθρο 5 

Πρότυπα Ενημέρωσης 
και Επαγγελματικής Συμπεριφοράς 

1. Ο (Αντ)ασφαλιστικός Διαμεσολαβητής διασφαλί¬ 
ζει ότι η πληροφόρηση που λαμβάνει ο Πελάτης στο 
πλαίσιο της παρεχόμενης σε αυτόν υπηρεσίας (Αντ) 
ασφαλιστικής Διαμεσολάβησης: 

α) είναι έγκαιρη, πλήρης, ορθή, επαρκής και κατάλ¬ 
ληλη, 

β) αν παρέχεται από υπάλληλο ή άλλο συνεργάτη του 
(Αντ)ασφαλιστικού Διαμεσολαβητή, αυτός είναι κατάλ¬ 
ληλα καταρτισμένος και διαθέτει κάθε προβλεπόμενη 
στο νόμο προς τούτο πιστοποίηση, και 

γ) λαμβάνει υπόψη τις ειδικότερες επενδυτικές επι¬ 
λογές και (αντ)ασφαλιστικές ανάγκες του πελάτη, τις 
οικονομικές του δυνατότητες όπως αυτές του παρου¬ 
σιάζονται και δηλώνονται από τον Πελάτη, και την ικα¬ 
νότητα κατανόησης των ειδικότερων όρων και κινδύνων 
του εκάστοτε προτεινόμενου ασφαλιστικού προϊόντος. 

2. Ο Ασφαλιστικός Διαμεσολαβητής λαμβάνει όλα τα 
κατάλληλα μέτρα ώστε να ικανοποιεί την υποχρέωση 
ενημέρωσης του άρθρου 11 π.δ. 190/1996. Επιπρόσθετα 
όσων αναφέρονται στο άρθρο 11 του π.δ. 190/1996, και 
με τα μέσα του άρθρου 12 του π.δ. 190/1996, ο Ασφαλι¬ 
στικός Διαμεσολαβητής ενημερώνει τον Πελάτη αν η 
πιστοποίηση γνώσεων που κατέχει, του επιτρέπει τη 
διανομή ασφαλιστικών προϊόντων με επενδυτικά χα¬ 
ρακτηριστικά. 

3. Για την υλοποίηση των υποχρεώσεων της προηγού¬ 
μενης παραγράφου, ο Ασφαλιστικός Διαμεσολαβητής 
εκπονεί σε φυσική ή σε ηλεκτρονική μορφή συγκεκρι¬ 
μένα ενημερωτικά έντυπα για τον Πελάτη, διαφορετι¬ 
κά από τυχόν διαφημιστικά ή ενημερωτικά έντυπα των 
Εταιρειών, ήτοι ξεχωριστά ως σώμα, διαφορετικού χρώ¬ 
ματος και με την επωνυμία ή/και τον διακριτικό τίτλο 
ή/και το εμπορικό σήμα του Ασφαλιστικού Διαμεσολα¬ 
βητή. Τα έντυπα του προηγούμενου εδαφίου φέρουν με 
μεγάλα σκούρα γράμματα τον τίτλο «ΥΠΟΧΡΕΩΤΙΚΗ ΕΚ 
ΤΟΥ ΑΡΘΡΟΥ 11 Π.Δ. 190/1996 ΕΝΗΜΕΡΩΣΗ ΑΠΟ ΤΟΝ 
ΑΣΦΑΛΙΣΤΙΚΟ ΔΙΑΜΕΣΟΛΑΒΗΤΗ ΣΑΣ». 

4. Πριν τη σύναψη οποιοσδήποτε σύμβασης, ο Ασφα¬ 
λιστικός Διαμεσολαβητής ζητεί και καταγράφει σε 
ξεχωριστό «ΕΝΤΥΠΟ ΑΝΑΓΚΩΝ ΠΕΛΑΤΗ» αναλυτικές 
πληροφορίες από τον Πελάτη για να διευκρινίσει τις 
απαιτήσεις και τις ανάγκες του, μεταξύ των οποίων και 
τις τυχόν επενδυτικές, καθώς και την πρόθεσή του για 
την ανάληψη επενδυτικού κινδύνου. Το έντυπο αυτό 
περιέχει ερωτήσεις προσαρμοσμένες στον κλάδο και 
την πολυπλοκότητα του διανεμομένου κάθε φορά προϊ¬ 
όντος. Ο Ασφαλιστικός Διαμεσολαβητής συγκεντρώνει 
ιδίως πληροφορίες που τον βοηθούν να εκτιμήσει την 
ικανότητα του Πελάτη να αντιληφθεί τους όρους και 
τους κινδύνους του υπό διαπραγμάτευση (αντ)ασφαλι- 
στικής σύμβασης, ώστε, με γνώμονα την εξυπηρέτηση 
των αναγκών του πελάτη, να τον συμβουλεύσει ανα- 
λόγως. 

5. Βάσει των πληροφοριών που παρείχε εγγράφως ο 
Πελάτης, ο Ασφαλιστικός Διαμεσολαβητής προτείνει, 
λαμβάνοντας υπόψη τα διαθέσιμα προϊόντα της Εται¬ 
ρείας, το προϊόν που ανταποκρίνεται πληρέστερα στις 
ανάγκες και στο συμφέρον του Πελάτη και του διευκρι¬ 
νίζει τους λόγους στους οποίους στηρίζει την πρόταση 
και τις συμβουλές του σχετικά με συγκεκριμένο ασφαλι- 

στικό προϊόν. Οι διευκρινίσεις αυτές διαφοροποιούνται 
ανάλογα με τον σύνθετο χαρακτήρα της προτεινόμενης 
ασφαλιστικής σύμβασης. 

6. Ο Ασφαλιστικός Διαμεσολαβητής δεν προτρέπει 
τον Πελάτη στην εξαγορά ή την καταγγελία ασφαλι¬ 
στικής σύμβασης για λόγους που δεν συναρτώνται με 
τα συμφέροντα και τις ανάγκες του Πελάτη. 

7. Ο Ασφαλιστικός Διαμεσολαβητής εφαρμόζει αμελ¬ 
λητί τις οδηγίες και κατευθύνσεις των Εταιρειών για 
την περιγραφή και την επεξήγηση του (αντ)ασφαλι- 
στικού προϊόντος στον Πελάτη και αξιοποιεί όλο το 
έντυπο υλικό που του παρέχουν οι Εταιρείες. Επίσης, 
παραδίδει στον Πελάτη το σχετικό υλικό και λαμβάνει 
σχετική γραπτή απόδειξη από τον Πελάτη, αντίγραφο 
της οποίας αποστέλλει ηλεκτρονικά προς την Εταιρεία. 

8. Ο Ασφαλιστικός Διαμεσολαβητής: 

α) ερευνά και αναλύει τις ασφαλιστικές ανάγκες των 
Πελατών του και προτείνει σε αυτούς τις κατάλληλες 
ασφαλιστικές συμβάσεις λαμβάνοντας υπόψη τις ειδικό¬ 
τερες επενδυτικές επιλογές και ασφαλιστικές ανάγκες 
τους, τις οικονομικές τους δυνατότητες όπως αυτές 
παρουσιάζονται από τους ίδιους τους Πελάτες και την 
ικανότητα κατανόησης από τους Πελάτες των ειδικό¬ 
τερων όρων και κινδύνων του εκάστοτε προτεινόμενου 
ασφαλιστικού προϊόντος, 

β) επεξηγεί τους όρους των ασφαλιστικών συμβάσεων 
που προτείνει, τα δικαιώματα και τις υποχρεώσεις των 
Πελατών και διασφαλίζει ότι η πληροφόρηση που λαμ¬ 
βάνουν οι Πελάτες είναι έγκαιρη, πλήρης, ορθή, επαρκής 
και κατάλληλη, 

γ) επισημαίνει στους Πελάτες τις συνέπειες της πρόω¬ 
ρης διακοπής ή ακύρωσης ή εξαγοράς του ασφαλιστη¬ 
ρίου συμβολαίου τους καθώς και κάθε εξαίρεση από την 
ασφαλιστική κάλυψη, αλλά και για τις συνέπειες της μη 
έγκαιρης καταβολής των Ασφαλίστρων, 
δ) ενημερώνει τους Πελάτες για τα δικαιώματα 
εναντίωσης, υπαναχώρησης και καταγγελίας, του συμ¬ 
βολαίου τους, και τους χορηγεί τα σχετικά έντυπα με 
απόδειξη παραλαβής, και 

ε) ενημερώνει τον Πελάτη του σε περίπτωση που 
παύσει να ασκεί τη δραστηριότητα ασφαλιστικής δι- 
αμεσολάβησης. 

9. Ο Ασφαλιστικός Διαμεσολαβητής απαγορεύεται να 
χρησιμοποιεί μεθόδους αθέμιτου ανταγωνισμού, αθέ¬ 
μιτες ή παραπλανητικές πράξεις και πρακτικές, όπως 
είναι ιδίως: 

α) η παραπλανητική παρουσίαση ασφαλιστηρίου συμ¬ 
βολαίου ως προς το ισχύον τιμολόγιο της Εταιρείας και 
τους όρους της ασφαλιστικής σύμβασης, 
β) η υπόσχεση στον πελάτη καλύψεων που δεν περι¬ 
λαμβάνονται στο ασφαλιστικό προϊόν που προωθεί ή η 
απόκρυψη κινδύνων που φέρει ο Πελάτης, 
γ) η δημιουργία, αναπαραγωγή και διάδοση δηλώσεων 
και φημών που δεν στηρίζονται σε επίσημα δημοσιο¬ 
ποιημένα στοιχεία και που γίνονται ενσυνείδητα και 
αφορούν την οικονομική κατάσταση Εταιρειών ή/και την 
κατάρτιση και την εν γένει ποιότητα των παρεχόμενων 
από άλλους Ασφαλιστικούς Διαμεσολαβητές υπηρεσιών, 
δ) η προσφορά εκπτώσεων ή ειδικών ευεργετημάτων 
με στόχο της σύναψη ασφαλιστηρίου συμβολαίου, 
ε) η διαφήμιση και παροχή εκπτώσεων και ωφελημά¬ 
των που δεν ανταποκρίνονται στα ισχύοντα τιμολόγια 
και όρους των ασφαλιστικών συμβολαίων, και 


στ) οι διακρίσεις μεταξύ Ασφαλίστρων που έχουν τις 
ίδιες προϋποθέσεις ασφάλισης. 

ΚΕΦΑΛΑΙΟ III 

ΟΡΓΑΝΩΣΗ ΚΑΙ ΥΠΟΣΤΗΡΙΞΗ 
(ΑΝΤ)ΑΣΦΑΛΙΣΤΙΚΗΣ ΔΙΑΜΕΣΟΛΑΒΗΣΗΣ 

Αρθρο 6 

Οργάνωση παρεχόμενης πληροφορίας και στοιχείων 
συναλλαγής 

1. Λαμβάνοντας υπόψη τις ιδιαιτερότητες της ειδικής 
κατηγορίας, για την οποία διατηρεί εγγραφή στο μη¬ 
τρώο του Επαγγελματικού Επιμελητηρίου, αλλά και το 
εύρος και την πολυπλοκότητα των συμβάσεων για τις 
οποίες διαμεσολαβεί, ο (Αντ)ασφαλιστικός Διαμεσολα¬ 
βητής διαθέτει κατάλληλη για τον όγκο και τη μορφή 
των δραστηριοτήτων του λογιστική και μηχανογραφική 
οργάνωση, που είναι επαρκώς στελεχωμένη. 

2. Η υποχρέωση της προηγούμενης παραγράφου εξει¬ 
δικεύεται στις ακόλουθες ενέργειες: 

α) αρχειοθετεί και διαθέτει τις καταστάσεις παρακο¬ 
λούθησης της είσπραξης Ασφαλίστρων που του παρέ¬ 
χουν οι Εταιρείες και τα αποδεικτικά για την εξόφληση 
των υπολοίπων που προκύπτουν από αυτές, 
β) έχει προς διάθεση όλα τα ενημερωτικά προς τους 
Πελάτες έντυπα των συνεργαζόμενων Εταιρειών, 
γ) φυλάσσει τα έντυπα ή έγγραφα των συνεργαζόμε- 
νων Εταιρειών και τα χρησιμοποιεί για τον σκοπό για 
τον οποίο προορίζονται, και 
δ) τηρεί τις ενυπόγραφες αποδείξεις του άρθρου 9 
παρ. 1 Β της παρούσας. 

Άρθρο 7 

Λοιπά Πρότυπα Οργάνωσης 

1. Στην περίπτωση που ο Ασφαλιστικός Διαμεσολα¬ 
βητής είναι μεσίτης ασφαλίσεων κατά την έννοια του 
άρθρου 15Α του Ν. 1569/1985, όπως ισχύει, θεσπίζει με 
γραπτή απόφαση της διοίκησης εμπορική πολιτική, με 
την οποία κατ’ ελάχιστο θα περιφρουρείται η αυτονομία 
του από λοιπά συμφέροντα κυρίως Εταιρειών. Η από¬ 
φαση αυτή είναι διαθέσιμη στην Τράπεζα της Ελλάδος 
μόλις ζητηθεί. 

2. Ο (Αντ)ασφαλιστικός Διαμεσολαβητής μεριμνά ώστε 
οι υπάλληλοι και οι συνεργάτες του, που συμμετέχουν 
άμεσα στις εργασίες Ασφαλιστικής Διαμεσολάβησης, να 
παρακολουθούν τακτικά σεμινάρια συναφή με το αντι¬ 
κείμενο και τουλάχιστον τα υποχρεωτικά προγράμματα 
επανεκπαίδευσης. 

ΚΕΦΑΛΑΙΟ IV 

ΣΥΜΒΑΣΗ ΑΣΦΑΛΙΣΤΙΚΗΣ ΔΙΑΜΕΣΟΛΑΒΗΣΗΣ 

Αρθρο 8 

Ελάχιστο περιεχόμενο των συμβάσεων πρόσκτησης 
ασφαλιστικών εργασιών 

1. Οι συμβάσεις έργου μεταξύ των Εταιρειών και των 
Ασφαλιστικών Διαμεσολαβητών είναι γραπτές, περι¬ 
λαμβάνουν δε τα δικαιώματα και τις υποχρεώσεις των 
συμβαλλομένων μερών, και τουλάχιστον: 

α) τον αριθμό μητρώου του Ασφαλιστικού Διαμεσο¬ 
λαβητή στο αρμόδιο Επαγγελματικό Επιμελητήριο, την 
έδρα και τον Αριθμό Φορολογικού του Μητρώου, 
β) τα ποσοστά των (Υπερ)Προμηθειών ξεχωριστά ανά 
κλάδο ασφάλισης και ανά ασφαλιστική κάλυψη, τυχόν 

καταβαλλόμενα έξοδα και κάθε χρηματική ή άλλη αμοι¬ 
βή και επίδομα, και την υλικοτεχνική υποδομή που πα¬ 
ρέχει η αντισυμβαλλόμενη Εταιρεία βάσει της σχετικής 
πολιτικής που εφαρμόζει, 

γ) τον Κανονισμό Πωλήσεων της Εταιρείας, τον οποίο 
ρητά συμφωνεί να εφαρμόζει ο Ασφαλιστικός Διαμε¬ 
σολαβητής, 

δ) την τυχόν εξουσιοδότηση και εντολή για είσπρα¬ 
ξη Ασφαλίστρων από τον Πελάτη για λογαριασμό της 
αντισυμβαλλόμενης Εταιρείας, μαζί με το ανώτατο επι¬ 
τρεπόμενο ποσό Ασφαλίστρων προς είσπραξη και τις 
προϋποθέσεις αναθεώρησής του, και ρητή αναφορά 
στην προθεσμία και τις λοιπές πρόνοιες του άρθρου 
33 παρ. 2 ν.δ. 400/1970, όπως ισχύει, 
ε) την υποχρέωση του Ασφαλιστικού Διαμεσολαβητή 
να παρέχει στην αντισυμβαλλομένη του Εταιρεία κάθε 
αναγκαίο στοιχείο για τη σε βάθος και δίκαιη εξέταση 
τυχόν αιτίασης του Πελάτη που θα υποβληθεί σε βάρος 
του Ασφαλιστικού Διαμεσολαβητή, στο πλαίσιο όσων 
προβλέπονται στην Πράξη Εκτελεστικής Επιτροπής της 
Τράπεζας της Ελλάδος 3/2013, 
στ) τα ελάχιστα κριτήρια για την αξιολόγηση της καταλ¬ 
ληλότητας συνεργασίας του Ασφαλιστικού Διαμεσολαβητή 
με την αντισυμβαλλομένη του Εταιρεία, κατά τα πρότυπα 
και τον Εσωτερικό Κανονισμό λειτουργίας της, και 
ζ) την υποχρέωση του Ασφαλιστικού Διαμεσολαβητή, 
σε περίπτωση λύσης της σύμβασης συνεργασίας με την 
Εταιρεία, να της επιστρέφει εντός δεκαπέντε ημερών 
ό,τι του είχε παραδώσει στο πλαίσιο της μεταξύ τους 
σύμβασης ως υποστηρικτικό-βοηθητικό εξοπλισμό, όπως 
ενδεικτικά όλο το έντυπο, ενημερωτικό και διαφημιστικό 
υλικό, τα τιμολόγια, τις επιγραφές, τις αποδείξεις, τα 
συμβόλαια και τον υλικοτεχνικό εξοπλισμό. Υπογράφε¬ 
ται ξεχωριστά απόδειξη παράδοσης και παραλαβής. 

2. Ειδικά οι συμβάσεις πρακτόρευσης και οι γνωστο¬ 
ποιήσεις για την τυχόν λύση αυτών αποστέλλονται με 
ηλεκτρονικά μέσα στην Τράπεζα της Ελλάδος, στο 
πλαίσιο του άρθρου 4 Ν. 1569/1985, σε ψηφιοποιημένη 
και προσβάσιμη μορφή, όπως ενδεικτικά σε μορφή .ράΐ 
ή άλλη, καθώς και στην διεύθυνση ηλεκτρονικού ταχυ¬ 
δρομείου της αρμόδιας Διεύθυνσης της Τράπεζας της 
Ελλάδος. 

Άρθρο 9 

Εντολοδόχοι Είσπραξης Ασφαλίστρων 

1. Στην περίπτωση που οι Εταιρείες παρέχουν εξουσιο¬ 
δότηση και δίδουν εντολή σε φυσικά ή νομικά πρόσωπα 
να προβαίνουν στην είσπραξη Ασφαλίστρων από τον 
Πελάτη για λογαριασμό τους, και εφόσον η καταβολή 
των Ασφαλίστρων δεν αποδεικνύεται από άλλα, ισοδύ¬ 
ναμα μέσα όπως ενδεικτικά καταθετήρια σε τραπεζικό 
λογαριασμό και αποδεικτικά πληρωμής στα ΕΛΤΑ, οι 
Εντολοδόχοι Είσπραξης Ασφαλίστρων παραδίδουν στον 
Πελάτη: 

α) είτε τη νόμιμη απόδειξη είσπραξης Ασφαλίστρων 
που εξέδωσε η Εταιρεία, 

β) είτε απλή αθεώρητη και ενυπόγραφη απόδειξη, 
η οποία περιλαμβάνει την ημερομηνία έκδοσης της 
απόδειξης και είσπραξης των Ασφαλίστρων, τα πλήρη 
φορολογικά και επαγγελματικά στοιχεία του εισπράξα- 
ντος, την επωνυμία της Εταιρείας για λογαριασμό της 
οποίας εισπράττει το Ασφάλιστρο, τα πλήρη στοιχεία 
εξατομίκευσης του Πελάτη, το καταβληθέν από τον 


Πελάτη Ασφάλιστρο καθώς και σύντομη περιγραφή του 
συμβολαίου ή της κάλυψης για την οποία καταβλήθηκε 
το Ασφάλιστρο. 

2. Οι Εντολοδόχοι Είσπραξης Ασφαλίστρων αποδίδουν 
το Ασφάλιστρο στην Εταιρεία σύμφωνα με το άρθρο 
33 παρ. 2 ν.δ. 400/1970. 

3. Απαγορεύεται η υπεξουσιοδότηση στην είσπραξη 
Ασφαλίστρων από το Εντολοδόχο Είσπραξης Ασφαλί¬ 
στρων σε συνεργάτη του, χωρίς την γραπτή συναίνεση 
της Εταιρείας. 

ΚΕΦΑΛΑΙΟ V 
ΔΙΟΙΚΗΤΙΚΕΣ ΚΥΡΩΣΕΙΣ 

Άρθρο 10 
Κυρώσεις 

Για κάθε παράβαση της παρούσας Πράξης και με την 
επιφύλαξη όσων ορίζονται στην ασφαλιστική νομοθεσία, 
η Τράπεζα της Ελλάδος επιβάλλει στον ασφαλιστικό 
διαμεσολαβητή ή εντολοδόχο είσπραξης ασφαλίστρων, 
πρόστιμο σύμφωνα με το άρθρο 120 Ν.Δ/τος 400/1970. 

ΚΕΦΑΛΑΙΟ VI 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 
Αρθρο 11 

Μεταβατικές και Τελικές Διατάξεις 

1. Η παρούσα δημοσιεύεται στην Εφημερίδα της Κυ- 
βερνήσεως και ισχύει από 01.01.2014, πλην του άρθρου 
8 που ισχύει από 31.03.2014. 

2. Από την έναρξη ισχύος της παρούσας Πράξης, 
καταργείται το π.δ. 298/1986. Εφεξής, οπουδήποτε γί¬ 
νεται αναφορά ή παραπομπή στα άρθρα 10 ή 12 του 
π.δ. 298/1986, νοείται το άρθρο 10 της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 

ΓΕΩΡΓΙΟΣ ΠΡΟΒΟΠΟΥΛΟΣ 

-♦- 

( 2 ) 

Πράξη 30/30.09.2013 

Ρύθμιση θεμάτων διοικητικής και λογιστικής οργάνωσης 
των ασφαλιστικών επιχειρήσεων, ιδία δε αναφορικά 
με την εμπορική πολιτική, την πρόσκτηση εργασιών 
και τα συναφή με αυτήν δίκτυα, καθώς και την παρα¬ 
κολούθηση της παραγωγής, της είσπραξης ασφαλί¬ 
στρων και της απόδοσης προμηθειών, και συναφείς 
κανόνες Δεοντολογίας. 

Η ΤΡΑΠΕΖΑ ΤΗΣ ΕΛΛΑΔΟΣ 

Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 55Α του Καταστατικού της Τράπεζας της 
Ελλάδος, όπως ισχύει, 

β) τον Ν. 3867/2010 (ΦΕΚ Α' 128) «Εποπτεία Ιδιωτικής 
Ασφάλισης, σύσταση εγγυητικού κεφαλαίου ιδιωτικής 
ασφάλισης ζωής, οργανισμοί αξιολόγησης πιστοληπτι- 
κής ικανότητας και άλλες διατάξεις αρμοδιότητας του 
Υπουργείου Οικονομικών», όπως ισχύει, και ιδίως το 
άρθρο 1 αυτού, 

γ) τον Ν. 3229/2004 (ΦΕΚ Α' 38) «Εποπτεία και έλεγχος 
ιδιωτικής ασφάλισης, εποπτεία και έλεγχος τυχερών 

παιχνιδιών, εφαρμογή των Διεθνών Λογιστικών Προ¬ 
τύπων και άλλες διατάξεις», όπως ισχύει, και ιδίως το 
άρθρο 3 παρ. 1 περ. (γ) αυτού, 
δ) το ν.δ. 400/1970 (ΦΕΚ Α' 10) «Περί ιδιωτικής επιχει- 
ρήσεως ασφαλίσεως», όπως ισχύει, και ιδίως της πα¬ 
ραγράφου 3 και 3α του άρθρου 6 αυτού, 
ε) τον Ν. 2496/1997 (ΦΕΚ Α' 87) «Ασφαλιστική σύμβαση, 
τροποποιήσεις της νομοθεσίας για την ιδιωτική ασφά¬ 
λιση και άλλες διατάξεις», 

στ) τον Ν. 1569/1985 (ΦΕΚ Α' 183), «Διαμεσολάβηση 
στις συμβάσεις ιδιωτικής ασφάλισης, σύσταση σώματος 
ειδικών πραγματογνωμόνων τροχαίων ατυχημάτων, Λει¬ 
τουργία γραφείου διεθνούς ασφάλισης και άλλες δια¬ 
τάξεις», όπως ισχύει, και ιδίως το άρθρο 21 παρ. 1 αυτού, 
ζ) το π.δ. 298/1986 (ΦΕΚ Α' 133) «Δικαιώματα και υπο¬ 
χρεώσεις ασφαλιστικών πρακτόρων και παραγωγών 
ασφαλίσεων και Κώδικας δεοντολογίας για την άσκηση 
του επαγγέλματος αυτών», όπως ισχύει, 
η) το π.δ. 190/2006 (ΦΕΚ Α' 196) «Προσαρμογή της 
ελληνικής νομοθεσίας στην Οδηγία 2002/92/Ε.Κ. του 
Ευρωπαϊκού Κοινοβουλίου και του Συμβουλίου σχετι¬ 
κά με την ασφαλιστική διαμεσολάβηση (I 9/15.1.2003)», 
όπως ισχύει, 

θ) την Πράξη Εκτελεστικής Επιτροπής της Τράπεζας 
της Ελλάδος 16/21.05.2013 (ΦΕΚ Β' 1257/23.05.2013) «Εκ¬ 
παίδευση και πιστοποίηση γνώσεων των (αντ)ασφαλι- 
στικών διαμεσολαβητών», 

ι) την Απόφαση του Υφυπουργού Ανάπτυξης Κ3-8010/ 
2007 (ΦΕΚ Β' 1600) «Καθορισμός των απαιτούμενων προ- 
ϋποθέσεων-εξετάσεων, που αποδεικνύουν την εμπειρία, 
τις ικανότητες και τις γενικές εμπορικές και επαγγελ¬ 
ματικές γνώσεις των διαμεσολαβητών στην Ασφάλιση», 
όπως ισχύει, 

ια) το από 27.09.2013 Εισηγητικό Σημείωμα της Διεύ¬ 
θυνσης Εποπτείας Ιδιωτικής Ασφάλισης, και 
ιβ) ότι από τις διατάξεις της παρούσας δεν προκύ¬ 
πτει δαπάνη σε βάρος του κρατικού προϋπολογισμού, 
αποφασίζει τα εξής: 

ΡΥΘΜΙΣΗ ΘΕΜΑΤΩΝ ΔΙΟΙΚΗΤΙΚΗΣ ΚΑΙ ΛΟΓΙΣΤΙΚΗΣ 
ΟΡΓΑΝΩΣΗΣ ΤΩΝ ΑΣΦΑΛΙΣΤΙΚΩΝ ΕΠΙΧΕΙΡΗΣΕΩΝ, 
ΙΔΙΑ ΔΕ ΑΝΑΦΟΡΙΚΑ ΜΕ ΤΗΝ ΕΜΠΟΡΙΚΗ ΠΟΛΙΤΙΚΗ, 
ΤΗΝ ΠΡΟΣΚΤΗΣΗ ΕΡΓΑΣΙΩΝ ΚΑΙ ΤΑ ΣΥΝΑΦΗ ΜΕ 
ΑΥΤΗΝ ΔΙΚΤΥΑ, ΚΑΘΩΣ ΚΑΙ ΤΗΝ ΠΑΡΑΚΟΛΟΥΘΗΣΗ 
ΤΗΣ ΠΑΡΑΓΩΓΗΣ, ΤΗΣ ΕΙΣΠΡΑΞΗΣ ΑΣΦΑΛΙΣΤΡΩΝ 
ΚΑΙ ΤΗΣ ΑΠΟΔΟΣΗΣ ΠΡΟΜΗΘΕΙΩΝ, ΚΑΙ ΣΥΝΑΦΕΙΣ 
ΚΑΝΟΝΕΣ ΔΕΟΝΤΟΛΟΓΙΑΣ 

ΚΕΦΑΛΑΙΟ I 
ΓΕΝΙΚΕΣ ΔΙΑΤΑΞΕΙΣ 

Άρθρο 1 

Πεδίο Εφαρμογής 

1. Οι διατάξεις της παρούσας εφαρμόζονται: 

(α) στις ασφαλιστικές επιχειρήσεις και στους αλλη- 
λασφαλιστικούς συνεταιρισμούς με έδρα την Ελλάδα 
για το σύνολο των ασφαλίσεων που αυτοί συνάπτουν, 
τόσο στην Ελλάδα όσο και στα άλλα Κράτη Μέλη της 
ΕΕ και του ΕΟΧ, μέσω υποκαταστημάτων ή με καθεστώς 
ελεύθερης παροχής υπηρεσιών, πλην όσων αλληλασφα- 
λιστικών συνεταιρισμών εμπίπτουν στις διατάξεις της 
παρ. 3 του άρθρου 35 του ν.δ. 400/1970, όπως ισχύει, και 
(β) στις ασφαλιστικές επιχειρήσεις και στους αλλη- 
λασφαλιστικούς συνεταιρισμούς τρίτων χωρών, δηλαδή 


χωρών μη Κρατών Μελών της ΕΕ και του ΕΟΧ για τις 
ασφαλίσεις που συνάπτουν στην Ελλάδα, 

εφεξής αναφερόμενες στην παρούσα ως «Εταιρείες». 

2. Οι ασφαλιστικές επιχειρήσεις που έχουν έδρα σε 
οποιοδήποτε άλλο κράτος-μέλος της ΕΕ και του ΕΟΧ 
και ασκούν ασφάλιση στην Ελλάδα, είτε υπό καθεστώς 
εγκατάστασης είτε υπό καθεστώς ελεύθερης παροχής 
υπηρεσιών, εμπίπτουν μόνο στην εφαρμογή των δια¬ 
τάξεων του άρθρου 9 παρ.1 και παρ. 2 και άρθρου 10 
της παρούσας . 

Γ ια τις ανάγκες εφαρμογής των διατάξεων της πα¬ 
ρούσας παραγράφου, ως Εταιρείες νοούνται και οι ως 
άνω ασφαλιστικές επιχειρήσεις. 

Άρθρο 2 
Σκοπός 

Σκοπός της παρούσας είναι ο καθορισμός ειδικότε¬ 
ρων θεμάτων διοικητικής και λογιστικής οργάνωσης 
των Εταιρειών, τα οποία θα πρέπει να ενσωματώνονται 
στους εσωτερικούς κανονισμούς λειτουργίας τους και 
αφορούν στην εμπορική πολιτική της Εταιρείας, την 
πολιτική είσπραξης ασφαλίστρων, τους κανόνες δεο¬ 
ντολογίας της Εταιρείας, καθώς και τα σχετικά αρχεία 
που οι Εταιρείες πρέπει να τηρούν. 

Άρθρο 3 
Ορισμοί 

Γ ια τις ανάγκες εφαρμογής της παρούσας : 

1. Ως «Αιτίαση», νοείται η αναφερόμενη στο άρθρο 2 
παρ. 2 της Απόφασης της Εκτελεστικής Επιτροπής της 
Τράπεζας της Ελλάδος 3/08.01.2013 (ΦΕΚ Β' 9/09.01.2013). 

2. Ως «Ασφαλιστικοί Διαμεσολαβητές», νοούνται τα 
φυσικά και νομικά πρόσωπα που ασκούν τη, σύμφωνα με 
τις διατάξεις του άρθρο 2 παρ.3 και 7 του π.δ. 190/2006, 
όπως ισχύει, δραστηριότητα ασφαλιστικής διαμεσολά- 
βησης. 

3. Ως «Ασφαλιστικός Σύμβουλος», νοείται το πρόσωπο, 
φυσικό ή νομικό, κατά την έννοια του άρθρου 16 του 
Ν. 1569/1985, όπως ισχύει. 

4. Ως «Ασφάλιστρα», νοούνται τα οριζόμενα στο άρθρο 
2α εδάφ. (κβ) του ν.δ. 400/1970, όπως ισχύει. 

5. Ως «Δίκτυο Είσπραξης Ασφαλίστρων», νοείται κάθε 
φυσικό και νομικό πρόσωπο που εμπίπτει στη διάταξη 
του άρθρο 33 παρ. 2 ν.δ. 400/1970, όπως ισχύει. Στο 
«Δίκτυο Είσπραξης Ασφαλίστρων» περιλαμβάνεται και 
το Δίκτυο Πρόσκτησης Ασφαλιστικών Εργασιών εφόσον 
του έχει δοθεί σχετική εντολή. 

6. Ως «Δίκτυο Πρόσκτησης Ασφαλιστικών Εργασιών», 
νοείται το σύνολο των Ασφαλιστικών Διαμεσολαβητών, 
με τους οποίους συνεργάζεται η Εταιρεία, είτε άμεσα 
με απευθείας συμβατική σχέση («Άμεσης Σχέσης») είτε 
έμμεσα («Εμμεσης Σχέσης») μέσω άλλου/ων Ασφαλιστι- 
κού/ών Διαμεσολαβητή/ών, ο/οι οποίος/οι διατηρεί/ούν 
άμεση σχέση με την Εταιρεία, για την προώθηση και 
πρόσκτηση των ασφαλιστικών εργασιών της. Στο Δίκτυο 
Πρόσκτησης Ασφαλιστικών Εργασιών εμπίπτουν και οι 
υπάλληλοι της Εταιρείας («Απευθείας Δίκτυο Πρόσκτη¬ 
σης Ασφαλιστικών Εργασιών»). 

7. Ως «Εξοδα Πρόσκτησης», νοούνται τα έξοδα που 
προκύπτουν από τη σύναψη της ασφαλιστικής σύμβα¬ 
σης, ιδία δε οι προμήθειες παραγωγής που σε κάθε 
περίπτωση η Εταιρεία καταβάλλει στους Ασφαλιστικούς 
Διαμεσολαβητές, σύμφωνα με την κείμενη νομοθεσία 

και οι οποίες προκύπτουν αποκλειστικά από τη σύναψη 
της ασφαλιστικής σύμβασης. Τα Έξοδα Πρόσκτησης 
διακρίνονται σε «Άμεσα», τα οποία έχουν προφανή και 
άμεση σχέση με το ασφαλιστικό προϊόν, και σε «Εμμε¬ 
σα», τα οποία δεν έχουν την προηγούμενη σχέση με το 
ασφαλιστικό προϊόν: 

α) Ως «Άμεσα Έξοδα Πρόσκτησης», νοούνται οι εξής 
ειδικότερες κατηγορίες: ί) προμήθειες παραγωγής προς 
τους Ασφαλιστικούς Διαμεσολαβητές στη σύναψη των 
ασφαλιστικών συμβάσεων, ϋ) αμοιβές εκπαιδεύσεως των 
Ασφαλιστικών Διαμεσολαβητών καθοριζόμενες βάσει 
των προμηθειών παραγωγής, ίϋ) έξοδα που πραγματο¬ 
ποιούνται για την κατάρτιση ασφαλιστικών εγγράφων 
και εντύπων παροχής πληροφοριών προς τους ασφαλι¬ 
σμένους, και ίν) έξοδα που πραγματοποιούνται για την 
ένταξη της ασφαλιστικής σύμβασης στο χαρτοφυλάκιο 
(έξοδα ανάληψης ασφαλιστικού κινδύνου). 

β) Ως «Έμμεσα Έξοδα Πρόσκτησης», νοούνται οι 
εξής ειδικότερες κατηγορίες: ί) αμοιβές και επιδόμα¬ 
τα προς τους Ασφαλιστικούς Διαμεσολαβητές, που 
παρέχονται, πέραν των υπό στοιχείο (α) ανωτέρω 
αναφερόμενων προμηθειών, για την προσέλκυση νέων 
εργασιών, ϋ) τα έξοδα διαφήμισης και προώθησης 
ασφαλιστικών προϊόντων, ίϋ) τα έξοδα διαφήμισης 
της εμπορικής επωνυμίας της Εταιρείας, ίν) τα έξο¬ 
δα διαχείρισης που αφορούν στην επεξεργασία των 
προτάσεων ασφάλισης και ν) τα έξοδα έκδοσης των 
ασφαλιστικών συμβάσεων. 

8. Ως «Προμήθεια», νοείται το Άμεσο Έξοδο Πρόσκτη¬ 
σης του άρθρου 3 παρ. 8.α(ί) της παρούσας, το ύψος 
του οποίου συναρτάται άμεσα από το Ασφάλιστρο και 
αποτελεί μέρος αυτού. 

9. Ως «Συντονιστής Ασφαλιστικών Συμβούλων», νοεί¬ 
ται το πρόσωπο, φυσικό ή νομικό, κατά την έννοια του 
άρθρου 20 παρ. 2 του Ν. 1569/1985, όπως ισχύει. 

10. Ως «Υπερπρομήθεια», νοείται κάθεΈξοδο Πρόσκτη¬ 
σης, είτε Άμεσο είτε Έμμεσο, το ύψος του οποίου συ- 
ναρτάται άμεσα από το Ασφάλιστρο ή τις Προμήθειες 
δίχως να αποτελεί μέρος του Ασφαλίστρου. 

11. Ως «Υπεύθυνος Αναλογιστής», νοείται το πρόσωπο 
που ορίζεται στην περ. (β) της παρ. 1 του άρθρου 55 
του ν.δ. 400/1970, όπως ισχύει. 

12. Ως «Υπεύθυνος Διοίκησης», νοείται το πρόσωπο 
που ορίζεται στην περ. (α) της παρ. 1 του άρθρου 55 
του ν.δ. 400/1970, όπως ισχύει. 

13. Ως «Χαρτοφυλάκιο», νοείται το σύνολο των ασφα¬ 
λίσεων και αντασφαλιστικών αναλήψεων της Εταιρείας. 

ΚΕΦΑΛΑΙΟ II 

ΠΟΛΙΤΙΚΕΣ ΕΣΩΤΕΡΙΚΟΥ ΚΑΝΟΝΙΣΜΟΥ ΛΕΙΤΟΥΡΓΙΑΣ 

Αρθρο 4 
Γενικές Αρχές 

Οι ακόλουθες πολιτικές υποχρεωτικά αποτελούν τμή¬ 
μα του Εσωτερικού Κανονισμού Λειτουργίας της κάθε 
Εταιρείας, ο οποίος αποτελεί απόφαση της Διοικητικού 
της Συμβουλίου που λαμβάνεται κατόπιν εισήγησης του 
Υπεύθυνου Διοίκησης: 

α. «Εμπορική Πολιτική», σύμφωνα με τα ειδικότερα 
οριζόμενα στο άρθρο 4α της παρούσας , και 

β. «Πολιτική Διαχείρισης Παραγωγής και Είσπραξης 
Ασφαλίστρων» (ΠΟΔΙΠΕΑ), σύμφωνα με τα ειδικότερα 
οριζόμενα στο άρθρο 5 της παρούσας . 


Αρθρο 5 

Εμπορική Πολιτική 

1. Η Εμπορική Πολιτική σκοπεί στη συγκρότηση πλαι¬ 
σίου αρχών και κανόνων αναφορικά με το είδος των 
ασφαλιστικών εργασιών που ασκεί η Εταιρεία, τους 
στόχους που θέτει για τις εργασίες αυτές, καθώς και 
τα μέσα που χρησιμοποιεί για την επίτευξη των στόχων 
της. Ειδικότερα, η Εμπορική Πολιτική προβλέπει κατ’ 
ελάχιστον τα εξής: 

ί. Αναφορικά με το είδος των ασφαλιστικών εργασιών 
και τους στόχους της Εμπορικής Πολιτικής: 

α) Το είδος των ασφαλιστικών προϊόντων και το 
Χαρτοφυλάκιο που η Εταιρεία σκοπεί να αναπτύξει. 
Ειδικότερα, εξειδικεύει και διακρίνει μεταξύ πρωτα- 
σφάλισης και αντασφαλιστικών αναλήψεων και κατα¬ 
τάσσει τις σκοπούμενες αυτές εργασίες σε κλάδους 
ασφάλισης. 

β) Τον ρυθμό ανάπτυξης των ασφαλιστικών εργασιών 
του προηγούμενου εδαφίου και τον χρονικό ορίζοντα 
εντός του οποίου η Εταιρεία σκοπεί να τις αναπτύξει, 
ίί. Αναφορικά με τα μέσα που χρησιμοποιεί 
α) τα Δίκτυα Πρόσκτησης Ασφαλιστικών Εργασιών 
που η Εταιρεία σκοπεί να χρησιμοποιήσει και τον επι- 
διωκόμενο καταμερισμό της παραγωγής Ασφαλίστρων 
ανά κατηγορία Ασφαλιστικού Διαμεσολαβητή, 
β) το μέγεθος, απόλυτο ή σχετικό, της παραγωγής 
Ασφαλίστρων που η Εταιρεία σκοπεύει να αποκτά μέσω 
απευθείας πωλήσεων, 

γ) τα κριτήρια καταλληλότητας που η Εταιρεία χρη¬ 
σιμοποιεί ως προϋπόθεση για τη συνεργασία της με το 
Δίκτυο Πρόσκτησης Ασφαλιστικών Εργασιών, 
δ) τις Προμήθειες, τις Υπερπρομήθειες και κάθε άλλο 
Έξοδο Πρόσκτησης που αποδίδει ξεχωριστά για κάθε 
κατηγορία Δικτύου Πρόσκτησης Ασφαλιστικών Εργασι¬ 
ών και για κάθε ασφαλιστικό προϊόν. Οι χορηγούμενες 
στους Ασφαλιστικούς Διαμεσολαβητές Προμήθειες για 
τις ασφαλίσεις ζωής φέρουν τη σύμφωνη γνώμη και 
την υπογραφή του Υπεύθυνου Αναλογιστή, σύμφωνα 
με τις διατάξεις του άρθρου 55 παρ. 3 εδαφ. β του 
ν.δ. 400/1970, όπως ισχύει, 

ε) τα κριτήρια και τις προϋποθέσεις επιλογής και ανά¬ 
θεσης σε Δίκτυο Είσπραξης Ασφαλίστρων, 
στ) όπου εφαρμόζεται, τα κριτήρια και τις προϋποθέ¬ 
σεις προκειμένου για τη μετάθεση ενός Ασφαλιστικού 
Συμβούλου από μια ομάδα Ασφαλιστικών Συμβούλων 
υπό έναν Συντονιστή Ασφαλιστικών Συμβούλων και την 
ένταξή του σε μια άλλη ομάδα υπό άλλον Συντονιστή 
Ασφαλιστικών Συμβούλων της Εταιρείας, και 
ζ) τους στόχους, τον τρόπο και τα μέσα που επιλέγει 
η Εταιρεία προκειμένου να διαφημίσει την εμπορική της 
επωνυμία και τα ασφαλιστικά της προϊόντα. 

ίϋ. Επίσης, η Εταιρεία προσδιορίζει τον τρόπο και τη 
συχνότητα με την οποία παρακολουθεί την τήρηση της 
Εμπορικής της Πολιτικής. 

2. Η Εταιρεία, με ευθύνη και επιμέλεια του Υπεύθυνου 
Διοίκησης, υποβάλλει στην Τράπεζα της Ελλάδος την 
Εμπορική της Πολιτική στις 31.1.2014. Εφεξής, με ευθύνη 
και επιμέλεια του Υπεύθυνου Διοίκησης, ενημερώνει 
την Τράπεζα της Ελλάδος αμελλητί και το αργότερο 
εντός δέκα (10) ημερών από την ημερομηνία τροπο¬ 
ποίησης της Εμπορικής της Πολιτικής, αναφέροντας 
συνοπτικά και σε γενικές γραμμές τις αλλαγές που 
έχουν επέλθει, τονίζοντας τις σημαντικότερες. 

Η Εμπορική Πολιτική τίθεται οποτεδήποτε στη δι¬ 
άθεση της Τράπεζας της Ελλάδος κατόπιν σχετικού 
αιτήματος της. 

Άρθρο 6 

Κανονισμός Πωλήσεων 

1. Κατ’ εφαρμογήν της Εμπορικής Πολιτικής και με ευ¬ 
θύνη και επιμέλεια του Υπεύθυνου Διοίκησης, η Εταιρεία 
συντάσσει «Κανονισμό Πωλήσεων» ο οποίος ρυθμίζει με 
γενικό και ενιαίο τρόπο κατ’ ελάχιστον τα εξής: 

α. Τα κριτήρια καταλληλότητας για τη συνεργασία 
της Εταιρείας με τους Ασφαλιστικούς Διαμεσολαβη¬ 
τές και το εν γένει Δίκτυο Πρόσκτησης Ασφαλιστικών 
Εργασιών. 

β. Τις υποχρεώσεις και τους όρους συνεργασίας κα¬ 
θώς και τις εντολές και οδηγίες προς το Δίκτυο Πρό¬ 
σκτησης Ασφαλιστικών Εργασιών, ιδία δε τις υποχρε¬ 
ώσεις και τους όρους συνεργασίας σύμφωνα με τους 
οποίους οι Ασφαλιστικοί Διαμεσολαβητές εντάσσονται 
στο Δίκτυο Είσπραξης Ασφαλίστρων και εκτελούν την 
ανατεθείσα εντολή είσπραξης ασφαλίστρου. 

γ. Τις διαδικασίες και τις οδηγίες της Εταιρείας σχε¬ 
τικά με την εξυπηρέτηση του ασφαλισμένου, του λήπτη 
της ασφάλισης και του δικαιούχου αποζημίωσης και 
κάθε ασφαλιστικής παροχής. 

δ. Τ ον τρόπο, τον χρόνο και τις διαδικασίες εκατέρω¬ 
θεν ενημέρωσης για τις προσκτηθείσες ασφαλιστικές 
εργασίες. 

ε. Το ύψος ή τον τρόπο υπολογισμού των Προμη¬ 
θειών, των Υπερπρομηθειών ως και κάθε άλλης προσ¬ 
διορισμένης εκ των προτέρων αμοιβής ή παροχής που 
αποδίδεται σε κάθε κατηγορία Άμεσης Σχέσης Δικτύου 
Πρόσκτησης Ασφαλιστικών Εργασιών προκειμένου για 
την Πρόσκτηση ή τη διατήρηση ή την καλή λειτουργία 
των ασφαλιστικών συμβάσεων, και 

στ. Τον τρόπο, τον χρόνο και τις διαδικασίες καταβολής 
των Προμηθειών, των Υπερπρομηθειών ως και κάθε άλλης 
προσδιορισμένης εκ των προτέρων αμοιβής ή παροχής 
που αποδίδεται στο Αμεσης Σχέσης Δίκτυο Πρόσκτησης 
Ασφαλιστικών Εργασιών καθώς και τη διαδικασία ενημέ¬ 
ρωσης για αυτές μεταξύ της Εταιρείας και του Άμεσης 
Σχέσης Δικτύου Πρόσκτησης Ασφαλιστικών Εργασιών. 

2. Οι ρυθμίσεις του «Κανονισμού Πωλήσεων» δύναται 
να διαφοροποιούνται ανάλογα με την κατηγορία του 
Δικτύου Πρόσκτησης Ασφαλιστικών Εργασιών. 

3. Οι προβλέψεις του «Κανονισμού Πωλήσεων» αποτε¬ 
λούν ελάχιστο περιεχόμενο της σύμβασης συνεργασίας 
με το Δίκτυο Πρόσκτησης Ασφαλιστικών Εργασιών. 

4. Ο Κανονισμός Πωλήσεων ως και κάθε τροποποί¬ 
ησή του τηρείται από την Εταιρεία και υποβάλλεται 
αμελλητί ή βρίσκεται στην διάθεση της Τράπεζας της 
Ασφάλισης κατόπιν σχετικού αιτήματος της. 

5. Οι Εταιρείες έχουν υποχρέωση να εφαρμόζουν με 
τρόπο γενικό και ενιαίο τις προβλέψεις του «Κανονισμού 
Πωλήσεων» σε όλο τους το Δίκτυο Πρόσκτησης Ασφα¬ 
λιστικών Εργασιών και να αποφεύγουν κάθε διακριτική 
και άνιση μεταχείριση μεταξύ των συνεργατών τους 
σε σχέση με τα προβλεπόμενα από τον «Κανονισμό 
Πωλήσεων». 

Αρθρο 7 

Ετήσιο Πρόγραμμα Παραγωγής Ασφαλίστρων 

1. Κατ’ εφαρμογήν της Εμπορικής Πολιτικής και με 


ευθύνη και επιμέλεια του Υπεύθυνου Διοίκησης, η Εται¬ 
ρεία συντάσσει ετήσιο πρόγραμμα για την παραγωγή 
των Ασφαλίστρων της επόμενης ετήσιας οικονομικής 
χρήσης «Ετήσιο Πρόγραμμα Παραγωγής Ασφαλίστρων», 
υποβάλλει δε αυτό προς έγκριση στο Διοικητικό Συμ¬ 
βούλιο πριν την έναρξη της επόμενης ετήσιας οικονο¬ 
μικής χρήσης. 

2. Η Εταιρεία παρακολουθεί την πορεία υλοποίησης 
του προγράμματος αυτού και προβαίνει, όταν κριθεί 
αναγκαίο από το Διοικητικό Συμβούλιο της Εταιρείας, 
σε επικαιροποίηση αυτού, κατόπιν εισήγησης του Υπεύ¬ 
θυνου Διοίκησης. 

3. Στο Ετήσιο Πρόγραμμα Παραγωγής Ασφαλίστρων 
αναλύονται, τουλάχιστον ανά κλάδο και υποκλάδο 
ασφάλισης και ανά κατηγορία Δικτύου Πρόσκτησης, οι 
στόχοι για την παραγωγή Ασφαλίστρων, οι αναμενό¬ 
μενες προς απόδοση Υπερπρομήθειες, το πλήθος των 
αναμενόμενων ασφαλιστικών συμβάσεων και ασφαλι¬ 
στικών καλύψεων, διαχωρίζοντας τα μεγέθη για το νέο 
Χαρτοφυλάκιο και για το εν ισχύι. 

4. Το Ετήσιο Πρόγραμμα Παραγωγής Ασφαλίστρων 
υποβάλλεται, με ευθύνη και επιμέλεια του Υπεύθυνου 
Διοίκησης, στην Τράπεζα της Ελλάδος εντός των πρώ¬ 
των δεκαπέντε (15) ημερών της υπό αναφοράν οικονο¬ 
μικής χρήσης, και αναλύεται σε τρίμηνες περιόδους. 

Το πρόγραμμα αυτό υποβάλλεται επίσης σε κάθε 
επικαιροποίησή του, εντός δέκα (10) ημερών από την 
ημερομηνία έγκρισής του από το Διοικητικό Συμβούλιο 
της Εταιρείας, αναφέροντας τους λόγους που επέβαλαν 
την τροποποίησή του. 

5. Η Εταιρεία υποβάλλει για πρώτη φορά μετά την 
ισχύ της παρούσας το Ετήσιο Πρόγραμμα Παραγωγής 
Ασφαλίστρων της χρήσης 2014 στις 31.01.2014. 

Αρθρο 8 

Πολιτική Διαχείρισης Παραγωγής και Είσπραξης 
Ασφαλίστρων (ΠΟΔΙΠΕΑ) 

1. Η ΠΟΔΙΠΕΑ περιγράφει τη στρατηγική και τους 
στόχους που θέτει η Εταιρεία προκειμένου για την 
είσπραξη των Ασφαλίστρων. Αναφέρει τα μέσα που 
σκοπεί η Εταιρεία να χρησιμοποιήσει προκειμένου για 
την επίτευξη των στόχων, τον βαθμό και την ένταση με 
την οποία σκοπεί να τα χρησιμοποιήσει αιτιολογώντας 
επαρκώς τις επιλογές της. 

2. Η ΠΟΔΙΠΕΑ περιγράφει τις διαδικασίες και τις πρα¬ 
κτικές που υιοθετεί και εφαρμόζει η Εταιρεία προκει¬ 
μένου να διασφαλίζεται ότι το Ασφάλιστρο καταβάλ¬ 
λεται από τον λήπτη της ασφάλισης πριν την έναρξη 
της ασφαλιστικής κάλυψης. Αναφέρει δε και αιτιολογεί 
ξεχωριστά τις περιπτώσεις όπου, από τη σύμβαση της 
ασφάλισης ή τις περιστάσεις, προκύπτει διαφορετικά 
για την καταβολή του Ασφαλίστρου. 

3. Η παροχή, σε συγκεκριμένο φυσικό ή νομικό πρόσω¬ 
πο, της εντολής να εισπράττει Ασφάλιστρα στο όνομα 
και για λογαριασμό της Εταιρείας περιγράφεται και 
αιτιολογείται επαρκώς στην ΠΟΔΙΠΕΑ. Στην περίπτωση 
αυτή, η ΠΟΔΙΠΕΑ περιλαμβάνει συγκεκριμένα κριτήρια 
καταλληλότητας του τυχόν εντολοδόχου είσπραξης, 
εφόσον αυτός δεν συνδέεται με σύμβαση εξηρτημένης 
εργασίας με την Εταιρεία, τις προϋποθέσεις υπό τις 
οποίες παρέχεται η εντολή είσπραξης Ασφαλίστρου, 
όπως ενδεικτικά το ανώτατο επιτρεπόμενο προς εί¬ 
σπραξη ποσό Ασφαλίστρου στο πλαίσιο της προθε- 

σμίας του άρθρου 33 παρ. 3 ν.δ. 400/1970. Σε κάθε πε¬ 
ρίπτωση, απαγορεύεται να παρέχουν οι Εταιρείες στο 
Δίκτυο Είσπραξης Ασφαλίστρων τη δυνατότητα υπε- 
ξουσιοδότησης σε Συνεργάτη του Δικτύου Είσπραξης 
Ασφαλίστρων, αν προηγουμένως ο υπεξουσιοδοτούμε- 
νος δεν έχει αυτοτελώς αξιολογηθεί από την Εταιρεία 
βάσει των κριτηρίων της ΠΟΔΙΠΕΑ, θέτουν δε τη σχετική 
απαγόρευση στις συμβάσεις που συνάπτονται με το 
Δίκτυο Είσπραξης Ασφαλίστρων. 

4. Με ευθύνη του Υπεύθυνου Διοίκησης, η Εταιρεία 
τηρεί ειδικό αρχείο το οποίο περιλαμβάνει κατ’ ελάχι- 
στον κάθε στοιχείο από το οποίο να προκύπτει ότι κάθε 
φυσικό και νομικό πρόσωπο, στο οποίο δίδεται η εντολή 
είσπραξης Ασφαλίστρου, πληροί τα κριτήρια καταλλη¬ 
λότητας, αξιόχρεου και φερεγγυότητας της παρ. 3. Τα 
στοιχεία αυτά παρέχονται στην Εταιρεία προς εκτίμηση 
με τη γραπτή συναίνεση του εντολοδόχου είσπραξης. 

5. Η ΠΟΔΙΠΕΑ καθορίζει τα αρμόδια πρόσωπα, τη 
διαδικασία που ακολουθεί και τις ενέργειες της Εται¬ 
ρείας, σε περίπτωση που ο Εντολοδόχος Είσπραξης 
υπερβεί το ανώτατο επιτρεπόμενο ποσό είσπραξης 
Ασφαλίστρου ή/και την προθεσμία του άρ. 33 παρ. 2 
ν.δ. 400/1970 για την απόδοση αυτού στην Εταιρεία. 

6. Η ΠΟΔΙΠΕΑ αναφέρει τα πληροφοριακά συστήματα 
που σκοπεί η Εταιρεία να χρησιμοποιεί για την πληρο¬ 
φοριακή υποστήριξη και μηχανογράφηση της παραγω¬ 
γής Ασφαλίστρων της Εταιρείας, καθώς και το πλαίσιο 
λειτουργίας που υιοθετεί για τη συνεχή παρακολούθηση 
της παραγωγής και είσπραξης Ασφαλίστρων και την 
απόδοση των αναλογουσών Προμηθειών και Υπερπρο- 
μηθειών. 

7. Η ΠΟΔΙΠΕΑ, όπως ισχύει μετά από κάθε τροποποίη¬ 
σή της, υποβάλλεται αμελλητί ή βρίσκεται στη διάθεση 
της Τράπεζας της Ελλάδος, κατόπιν σχετικού αιτήματος 
της. 

8. Η Εταιρεία, με ευθύνη και επιμέλεια του Υπεύθυνου 
Διοίκησης, ενημερώνει την Τράπεζα της Ελλάδος για 
τη λήψη απόφασης τροποποίησης της ΠΟΔΙΠΕΑ από 
το Διοικητικό της Συμβούλιο, το αργότερο εντός δέκα 
(10) ημερών από τη σχετική συνεδρίαση του Διοικητικού 
Συμβουλίου. Η ΠΟΔΙΠΕΑ, όπως ισχύει μετά από κάθε 
τροποποίησή της, βρίσκεται στη διάθεση της Τράπεζας 
της Ελλάδος, κατόπιν σχετικού αιτήματος της. 

Άρθρο 9 

Οργάνωση Διαχείρισης Παραγωγής 
και Είσπραξης Ασφαλίστρου 

1. Η Εταιρεία αναπτύσσει και χρησιμοποιεί πληροφο¬ 
ριακά συστήματα προκειμένου για τη σε συνεχή βάση 
παρακολούθηση της παραγωγής των Ασφαλίστρων, 
την είσπραξή τους και την καταβολή των αναλογουσών 
Προμηθειών και Υπερπρομηθειών στο Δίκτυο Πρόσκτη¬ 
σης Ασφαλιστικών Εργασιών. Η παρακολούθηση γίνεται 
αναλυτικά, βάσει τουλάχιστον των στοιχείων ταυτοποί¬ 
ησης του λήπτη ασφάλισης, του αριθμού συμβολαίου, 
του χρόνου έναρξης και λήξης ισχύος του συμβολαίου, 
των ασφαλιστικών καλύψεων, των Ασφαλίστρων ανά 
ασφαλιστική κάλυψη, του χρόνου έναρξης και λήξης των 
ασφαλιστικών καλύψεων, της αντίστοιχης Προμήθειας 
και Υπερπρομήθειας, του συνεργάτη Δικτύου Πρόσκτη¬ 
σης Ασφαλιστικών Εργασιών που διενήργησε τη διαμε- 
σολάβηση και πρόσκτηση εργασιών και της κατηγορίας 
Δικτύου Πρόσκτησης Ασφαλιστικών Εργασιών. 


2. Από το πληροφοριακό σύστημα της παρ. 1 της πα¬ 
ρούσας εξάγεται ηλεκτρονική κατάσταση που αποτυπώ- 
νει, ανά ασφαλιστήριο συμβόλαιο και ανά ασφαλιστική 
κάλυψη, την παραγωγή Ασφαλίστρων, το ποσό Ασφα¬ 
λίστρων που έχει εισπραχθεί από την Εταιρεία και την 
οφειλόμενη Υπερπρομήθεια, ξεχωριστά για κάθε κωδικό 
Ασφαλιστικού Διαμεσολαβητή. 

Η κατάσταση αυτή παραθέτει τα στοιχεία του δεύτε¬ 
ρου εδαφίου της πρώτης παραγράφου του παρόντος 
άρθρου υπό μορφή πίνακα δεδομένων, οι σειρές του 
οποίου αφορούν στις ως άνω σχετικές πληροφορίες 
ξεχωριστά ανά ασφαλιστήριο συμβόλαιο και ασφαλι¬ 
στική κάλυψη, οι δε στήλες αυτού αφορούν στα ως άνω 
αναλυτικά στοιχεία που αντιστοιχούν στην κάθε σειρά. 
Τα στοιχεία του πίνακα αυτού είναι δεκτικά ηλεκτρονι¬ 
κής επεξεργασίας από τον παραλήπτη, προκειμένου για 
την πραγματοποίηση από εκείνον αριθμητικών πράξεων 
προς επαλήθευση. 

Η ως άνω κατάσταση Ασφαλίστρων της εκάστοτε 
τρέχουσας εβδομάδας, είτε καθίσταται σε συνεχή βάση 
ηλεκτρονικά προσβάσιμη από τον Ασφαλιστικό Διαμε¬ 
σολαβητή είτε αποστέλλεται σε εκείνον το αργότερο 
στο τέλος της επόμενης εβδομάδας, είναι δε διαθέσιμη 
στον Ασφαλιστικό Διαμεσολαβητή και για διάστημα 
τουλάχιστον έξι (6) μηνών μετά την για οποιονδήποτε 
λόγο λήξη της συνεργασίας του Ασφαλιστικού Διαμε¬ 
σολαβητή με την Εταιρεία. 

Άρθρο 10 

Λοιπά θέματα οργάνωσης 

1. Η Εταιρεία οργανώνεται κατάλληλα και θέτει διαδι¬ 
κασίες για την παρακολούθηση της ικανοποίησης των 
κριτηρίων του άρθρου 5 παρ. 1 περίπτ. ϋ εδαφ. γ της 
παρούσας και μεριμνά για τη διασφάλιση της εκ μέ¬ 
ρους του Δικτύου Πρόσκτησης Ασφαλιστικών Εργασιών 
εφαρμογής των συμβατικώς αναληφθεισών υποχρεώ¬ 
σεων, των συμφωνημένων μεταξύ τους διαδικασιών και 
οδηγιών της Εταιρείας σχετικά με την εξυπηρέτηση του 
ασφαλισμένου, του λήπτη της ασφάλισης και του δικαι¬ 
ούχου αποζημίωσης και κάθε ασφαλιστικής παροχής. 

2. Τα κάθε είδους συστήματα των Εταιρειών για την 
καταχώρηση αιτήσεων ασφάλισης από το Δίκτυο Πρό¬ 
σκτησης Ασφαλιστικών Εργασιών δεν επιτρέπουν την 
καταχώρηση αίτησης με προγενέστερη ημερομηνία από 
την ημερομηνία παραλαβής της από την Εταιρεία. 

Στην εξαιρετική περίπτωση της αίτησης για ασφα¬ 
λιστική κάλυψη που αρχίζει πριν την ημερομηνία της 
αίτησης της ασφάλισης, η υποβολή της αίτησης γίνεται 
μόνον εγγράφως και η Εταιρεία εξετάζει τη συνδρομή 
των συναφών όρων και προϋποθέσεων των διατάξεων 
των άρθρων 3 και 5 του Ν. 2496/1997, όπως ισχύει. 

3. Οι Εταιρείες αποστέλλουν τουλάχιστον σε μηνι¬ 
αία βάση, εγγράφως ή ηλεκτρονικά, τουλάχιστον βάσει 
στοιχείων ταυτοποίησης λήπτη ασφάλισης και αριθμού 
ασφαλιστηρίου συμβολαίου, αναλυτική κατάσταση Προ¬ 
μηθειών και Υπερπρομηθειών προς τους δικαιούχους 
του άρθρου 4 παρ. 4 Ν.1569/1985. 

Η Εταιρεία είναι σε θέση, μετά από σχετικό αίτημα 
Ασφαλιστικού Διαμεσολαβητή, να καταρτίσει ανά πάσα 
στιγμή την αναλυτική κατάσταση Προμηθειών και Υπερ- 
προμηθειών και να αποστείλει αυτή εντός διαστήματος 
επτά (7) ημερών το αργότερο από την ημερομηνία της 
αίτησης. 

ΚΕΦΑΛΑΙΟ III 
ΑΡΧΕΙΑ ΚΑΙ ΑΝΑΦΟΡΕΣ 

Αρθρο 11 

Αρχείο Δικτύου Πρόσκτησης Ασφαλιστικών Εργασιών 

1. Κάθε Εταιρεία τηρεί ειδικό «Αρχείο Δικτύου Πρό¬ 
σκτησης Ασφαλιστικών Εργασιών», τόσο σε έντυπη όσο 
και σε ηλεκτρονική μορφή. Στο Αρχείο αυτό τηρούνται, 
κατ’ ελάχιστον, οι συμβάσεις των Αμεσων Συνεργατών, 
καθώς και όλα τα έγγραφα και στοιχεία για τις περι¬ 
πτώσεις λήξης της συνεργασίας τους με την Εταιρεία. 

2. Το Αρχείο Δικτύου Πρόσκτησης Ασφαλιστικών Ερ¬ 
γασιών τηρείται από την έναρξη της συνεργασίας και 
τουλάχιστον μέχρι και πέντε (5) έτη από την, με οποιον- 
δήποτε τρόπο, λήξη αυτής. 

3. Η έναρξη και λήξη σύμβασης ή/και συνεργασίας 
καταχωρίζεται εντός τριών (3) εργάσιμων ημερών στο 
Αρχείο Δικτύου Πρόσκτησης Ασφαλιστικών Εργασιών. 

ΚΕΦΑΛΑΙΟ IV 

ΚΑΝΟΝΕΣ ΔΕΟΝΤΟΛΟΓΙΑΣ 

Άρθρο 12 
Γενικές Αρχές 

1. Οι Εταιρείες: 

α) δρουν με εντιμότητα, νόμιμα και με δέουσα προ¬ 
σοχή και επιμέλεια προς τους Πελάτες και τους συ¬ 
νεργάτες τους, 

β) παρέχουν τις Υπηρεσίες του προς τους Πελάτες 
του με πίστη, αντικειμενικότητα και αμεροληψία, 

γ) δημιουργούν, υιοθετούν και χρησιμοποιούν μηχα¬ 
νισμούς ορθής πληροφόρησης, αποβλέποντας στην 
ποιότητα της εξυπηρέτησης, 

δ) δρουν αμελλητί στις τυχόν εναντίον τους αιτιάσεις 
των Πελατών, 

ε) υιοθετούν αποτελεσματικά μέτρα διαχείρισης Σύ¬ 
γκρουσης Συμφερόντων, 

στ) διαφυλάσσουν τον υγιή ανταγωνισμό μεταξύ τους, 
και 

ζ) οργανώνουν κατάλληλα τις πληροφορίες και τα 
στοιχεία που χρησιμοποιούν και τα οποία οφείλουν να 
τηρούν συνεχώς και για ικανό χρονικό διάστημα προ- 
κειμένου για την άσκηση της δραστηριότητάς τους. 

2. Οι Εταιρείες αποφεύγουν κάθε πράξη που θα έθετε 
σε αμφισβήτηση την αξιοπιστία του θεσμού της ιδιω¬ 
τικής ασφάλισης και επιδιώκει την προβολή και την 
εμπέδωση της πολλαπλής σημασίας του θεσμού στη 
συνείδηση του κοινωνικού συνόλου. 

Αρθρο 13 

Κανόνες Προσυμβατικής Δεοντολογίας 

1. Όταν οι Εταιρείες προβαίνουν σε απευθείας πω- 
λήσεις, εφαρμόζουν τις διατάξεις του Κανονισμού Συ¬ 
μπεριφοράς των Δικτύων Πρόσκτησης Ασφαλιστικών 
Εργασιών και Είσπραξης Ασφαλίστρου, όπως ισχύει, 
πλέον του παρόντος άρθρου. 

2. Οι Εταιρείες διαθέτουν σε όλους τους συνεργάτες 
του Δικτύου Πρόσκτησης Ασφαλιστικών Εργασιών το 
απαραίτητο ενημερωτικό υλικό για την προβλεπόμενη 
στη νομοθεσία προσυμβατική ενημέρωση του ασφαλι¬ 
σμένου και του λήπτη της ασφάλισης σχετικά με την 
Εταιρεία και τα προϊόντα της. 

3. Οι Εταιρείες αναπτύσσουν διαδικασίες και ελέγχουν 
εάν το κατάλληλο υλικό παρεδόθη έγκαιρα στον ασφα¬ 


λισμένο και τον λήπτη της ασφάλισης. Για τον σκοπό 
αυτόν, ζητούν από τους συνεργάτες τους να λαμβάνουν 
την υπογραφή τους σε σχετικό έντυπο ενημέρωσης, 
καταχωρίζουν δε αντίγραφο του εγγράφου αυτού σε 
ειδικό ηλεκτρονικό αρχείο. 

4. Πριν την παράδοση του ασφαλιστηρίου συμβολαίου, 
οι Εταιρείες ελέγχουν τα απαιτούμενα δικαιολογητι- 
κά του ασφαλισμένου και του λήπτη της ασφάλισης 
που προσήκουν στη συγκεκριμένη σύμβαση ασφάλι¬ 
σης, όπως ενδεικτικά τα ερωτηματολόγια του άρθρου 3 
παρ. 1 Ν. 2496/1997, καθώς και κάθε άλλο έγγραφο που 
είναι αναγκαίο και επιτρέπει την ακριβή περιγραφή των 
χαρακτηριστικών του λήπτη ασφάλισης και του ασφα¬ 
λισμένου και την ορθή εκτίμηση του αναλαμβανόμενου 
από εκείνες κινδύνου. 

5. Κάθε έντυπο ή έγγραφο που αποδεικνύει την εκ¬ 
πλήρωση συμβατικής υποχρέωσης των Εταιρειών από 
ή προς τον ασφαλισμένο ή τον λήπτη της ασφάλισης 
ή τρίτο δικαιούχο αποζημίωσης, φέρει συγκεκριμένη 
μοναδική αρίθμηση. 

Οι αιτήσεις ασφάλισης και έκδοσης πρόσθετων πρά¬ 
ξεων όλων των κλάδων καθώς και οι αιτήσεις εξαγοράς 
εντάσσονται στην υποχρέωση του προηγούμενου εδα¬ 
φίου της παρούσας παραγράφου. 

Η Εταιρεία τηρεί ειδικό ηλεκτρονικό αρχείο για την 
παρακολούθηση της παράδοσης των αριθμημένων εντύ¬ 
πων σε λήπτη ασφάλισης ή Συνεργάτη ή τρίτο και επι¬ 
στροφής αυτών από τον λήπτη ασφάλισης ή Συνεργάτη 
ή τρίτο στην Εταιρεία. 

Αρθρο 14 

Λοιποί Κανόνες Δεοντολογίας 

1. Οι Εταιρείες διαθέτουν σε όλους τους συνεργάτες 
του Δικτύου Πρόσκτησης Ασφαλιστικών Εργασιών το 
απαραίτητο ενημερωτικό υλικό για την προβλεπόμε¬ 
νη στη νομοθεσία ενημέρωση του ασφαλισμένου και 
του λήπτη της ασφάλισης σχετικά με την Εταιρεία και 
τα προϊόντα της κατά την διάρκεια της ασφαλιστικής 
σύμβασης. 

2. Η Εταιρεία παρέχει στον λήπτη της ασφάλισης 
και στον ασφαλισμένο εγγράφως ή ηλεκτρονικά καθ’ 
υπόδειξή τους, αμελλητί και όχι πέραν των δέκα (10) 
ημερών από την αίτησή τους, αντίγραφα από το αρχείο 
που τηρεί, των: 

α. ασφαλιστηρίων συμβολαίων που τους αφορούν, 
αιτήσεων και πρόσθετων πράξεων επ’ αυτών, και 

β. αποδεικτικών εγγράφων για την παραλαβή από 
τον ασφαλισμένο ή/και τον λήπτη της ασφάλισης των 
πάσης φύσεων εγγράφων ή εντύπων που υποχρεούται 
να του παραδίδει η Εταιρεία, σύμφωνα με την κείμενη 
νομοθεσία. 

3. Οι Εταιρείες τηρούν το ηλεκτρονικό αρχείο της 
προηγούμενης παραγράφου για διάστημα τουλάχιστον 
πέντε (5) ετών από την ημερομηνία λήξης της ασφάλι¬ 
σης ή πλήρους διακανονισμού αξίωσης για αποζημίωση 
ή καταβολής της παροχής. 

4. Κατά τη διάρκεια της σύμβασης συνεργασίας μετα¬ 
ξύ της Εταιρείας και του Ασφαλιστικού Διαμεσολαβητή, 
η Εταιρεία δεν παρεμβαίνει είτε άμεσα είτε έμμεσα 
στη συναλλαγή και την εν γένει σχέση μεταξύ λήπτη 
ασφάλισης και ασφαλισμένου αφενός, και Ασφαλιστικού 
Διαμεσολαβητή αφετέρου. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΚΕΦΑΛΑΙΟ V 
ΔΙΟΙΚΗΤΙΚΕΣ ΚΥΡΩΣΕΙΣ 

Αρθρο 15 
Κυρώσεις 

Για κάθε παράβαση της παρούσας Πράξης και με την 
επιφύλαξη όσων ορίζονται στην ασφαλιστική νομοθεσία, 
η Τράπεζα της Ελλάδος επιβάλλει στην Εταιρεία και 
στα μέλη της Διοίκησής της πρόστιμο σύμφωνα με το 
άρθρο 120 Ν.Δ/τος 400/1970. 


ΚΕΦΑΛΑΙΟ VI 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 
Αρθρο 16 

Με την επιφύλαξη των οριζομένων στο άρθρο 5 παρ. 2 και 
7 παρ. 5 της παρούσας, η παρούσα ισχύει από την 01.01.2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 

ΓΕΩΡΓΙΟΣ ΠΡΟΒΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - ε-πιαϊΙ: ννοόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02025561010130012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































